Առողջապահության նախարարության Դեղորայքային քաղաքականության բաժնի պետը «Ազատության» հետ զրույցում պնդեց՝ իրազեկումն իրականացվել է ըստ պատշաճի։ Անահիտ Մկրտչյանն ասաց՝ առաջին օգնության համար նախատեսված դեղերը շարունակելու են ազատ վաճառվել․ - «Նախարարության կողմից իրազեկման աշխատանքները տարվել են, ցուցակները ներկայացված են բոլոր բժշկական հաստատություններին, որ մարտի 1-ից որ դեղերը պետք է դեղատոմսով ձեռք բերվեն: Այն դեղերը, որոնք առաջին օգնության համար են՝ սրտի կաթիլներ, ցավազրկողներ, հակաալերգիկ դեղեր, դրանք բոլորը առանց դեղատոմսի բաց թողնվող դեղեր են»: